న్యూఢిల్లీ : రాష్ట్రపతి ఎన్నికకు సంబంధించి బీజేపీ ఏర్పాటు చేసిన త్రిసభ్య కమిటీ తమ పని తాము చేసుకుంటూ పోతోంది. అయితే అభ్యర్థి పేరును మాత్రం బయట పెట్టకుండా జాగ్రత్త పడుతోంది. రాష్ట్రపతి అభ్యర్థి ఎంపికపై సీపీఎం ప్రధాన కార్యదర్శి సీతారాం ఏచూరిని కేంద్ర మంత్రులు వెంకయ్యనాయుడు, రాజ్నాథ్ సింగ్ శుక్రవారం మధ్యాహ్నం కలుసుకుని చర్చించారు. అనంతరం మీడియాతో మాట్లాడిన ఏచూరి...ఏ పేరునూ వారు తన వద్ద ప్రస్తావించలేదని చెప్పారు. 'పేరు ప్రస్తావన లేకుండా మా మద్దతను సంప్రదింపుల బృందం కోరింది. మద్దతు ఇవ్వాలంటే అభ్యర్థి ఉండాలి. ఆ అభ్యర్థి రాజ్యాంగాన్ని పరిరక్షించ గలిగే వ్యక్తి అయి ఉండాలి. అలాంటి వ్యక్తి కోసం మేము ఆలోచన చేస్తున్నాం. వారు ఎలాంటి పేరునూ సూచించలేదు. అలాంటప్పుడు ఆలోచించడమనే ప్రశ్నే తలెత్తదు' అని ఏచూరి చెప్పారు. మూడు నాలుగు రోజుల తర్వాత ఒక పేరుతో మళ్లీ సంప్రదింపులు జరుపుతామని వారు చెప్పినట్టు తెలిపారు. 'ప్రభుత్వం మా సహకారం కోరుతున్నట్టు ప్రతినిధుల బృందం చెబుతోంది. సహకారానికి కూడా ఒక పద్ధతంటూ ఉండాలి. పేరు చెప్పకుండా సహకరించమంటే ఎలా?' అని ఏచూరి ప్రశ్నించారు.
newdhilly : rashtrapati ennikaku sambandhinchi bgfa erpaatu chesina trisabhya commity tama pani taamu chesukuntu potondi. ayithe abhyarthi paerunu maatram bayata pettakunda jaagratta padutondi. rashtrapati abhyarthi empikapai cpm pradhaana kaaryadarsi siitaram echurini kendra mantrulu venkayyanaayudu, rajnath sing sukravaaram madhyaahnam kalusukuni charchinchaaru. anantaram meediatho matladina echuri...e paerunuu vaaru tana vadda prastaavinchaledani cheppaaru. 'paeru prastaavana lekunda maa maddatanu sampradimpula brundam korindi. maddatu ivvalante abhyarthi undaali. aa abhyarthi raajyaamgaanni parirakshincha galige vyakti ayi undaali. alanti vyakti kosam memu aalochana chestunnam. vaaru elanti paerunuu suchinchaledu. alantappudu aalochinchadamane prasne talettadu' ani echuri cheppaaru. moodu naalugu rojula tarvaata oka paerutho malli sampradimpulu jaruputamani vaaru cheppinattu telipaaru. 'prabhutvam maa sahakaaram korutunnattu pratinidhula brundam chebutondi. sahakaaraaniki kuudaa oka paddhatantuu undaali. paeru cheppakunda sahakarinchamante ela?' ani echuri prasninchaaru.